पुदुचेरी राज्य की विधानसभा कमेटी ने उत्तराखंड विधानसभा का भ्रमण किया, अध्यक्ष प्रेमचंद अग्रवाल ने किया सदस्यों का स्वागत
देहरादून । पुदुचेरी राज्य की विधानसभा की विभिन्न कमेटी के सदस्यों ने आज उत्तराखंड विधानसभा भवन, देहरादून का भ्रमण किया।इस दौरान उत्तराखंड विधानसभा अध्यक्ष प्रेमचंद अग्रवाल ने पुदुचेरी विधानसभा की कमेटी के सभी सदस्यों का शॉल ओढ़ाकर एवं पुष्पगुच्छ भेंट कर स्वागत किया। विधानसभा भवन देहरादून में आज पुदुचेरी राज्य के कल्याण मंत्री श्री कंडासामी के नेतृत्व में 11 सदस्य कमेटी के सदस्यों ने विधानसभा अध्यक्ष से भेंट वार्ता की।इस अवसर पर विधानसभा अध्यक्ष ने सभी सदस्यों को गंगाजली भी भेंट की।इस दौरान कमेटी के सदस्यों के परिजनों ने भी उत्तराखंड विधानसभा का भ्रमण किया।इस अवसर पर उत्तराखंड में अपने अध्ययन भ्रमण के दौरान पुदुचेरी राज्य की विधानसभा की कमेटी ने विधानसभा अध्यक्ष से उत्तराखंड विधानसभा कि कार्य संचालन नियमावली एवं विधानसभा सत्रों की कार्यवाही के बारे में भी चर्चा की।
awa_Deva awa_Deva